31999R1062
L 129/24
JURNALUL OFÍCIAL AL UNIUNII EUROPENE
REGULAMENTUL (CE) NR. 1062/1999 AL COMISIEI
din 21 mai 1999
de modificare a Regulamentului (CEE) nr. 1858/93 de stabilire a normelor detaliate de aplicare a Regulamentului (CEE) nr. 404/93 al Consiliului cu privire la schema de ajutoare pentru compensarea pierderii de venituri din comercializare în sectorul bananelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 404/93 al Consiliului din 13 februarie 1993 privind organizarea comună a pieței în sectorul bananelor (1), astfel cum a fost modificat ultima dată prin Regulamentul (CE) nr. 1637/98 (2), în special articolul 12 alineatele (4) și (6) și articolul 14,
(1)
întrucât Regulamentul (CEE) nr. 1858/93 al Comisiei (3), astfel cum a fost modificat ultima dată prin Regulamentul (CE) nr. 796/95 (4), stabilește normele detaliate de aplicare a sistemului de ajutoare compensatorii pentru pierderea de venituri din comercializarea bananelor;
(2)
întrucât, în conformitate cu acțiunea Comisiei, atunci când Consiliul adoptă deciziile legate de diverse produse agricole pentru anul de comercializare 1998/1999 și au fost adoptate noi acorduri de import pentru banane, veniturile forfetare de referință ar fi trebuit să crească pentru a se stabili compensațiile pentru anul 1998 și din 1999; întrucât noile sume ar trebui incluse în Regulamentul (CEE) nr. 1858/93;
(3)
întrucât măsurile prevăzute de prezentul regulament sunt conforme cu avizul Comitetului de gestionare a bananelor,
ADOPTĂ PREZENTUL REGULAMENT:
Articolul 1
Articolul 2 alineatul (2) din Regulamentul (CEE) nr. 1858/93 se înlocuiește cu următorul text:
„(2) Veniturile forfetare de referință sunt de 62,25 EUR/100 kg greutate netă de banane verzi neambalate pentru 1998 și 64,03 EUR/100 kg greutate netă din 1999.”
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 mai 1999.